open-index/open-wikipedia-markdown huggingface dataset:
Science

**Science** im a systematic enterprise wey builds and organizes knowledge in the form of testable explanations and predictions about the universe.

The earliest roots of science fit be traced to Ancient Egypt and Mesopotamia in around 3500 to 3000 BCE. Their contributions to mathematics, astronomy, and medicine entered and shaped Greek natural philosophy of classical antiquity, whereby formal attempts were made to provide explanations of events in the physical world based on natural causes. After the fall of the Western Roman Empire, knowledge of Greek conceptions of the world deteriorated in Western Europe during the early centuries (400 to 1000 CE) of the Middle Ages but was preserved in the Muslim world during the Islamic Golden Age. The recovery and assimilation of Greek works and Islamic inquiries into Western Europe from the 10th to 13th century revived "natural philosophy", which was later transformed by the Scientific Revolution wey began in the 16th century as new ideas and discoveries departed from previous Greek conceptions and traditions. The scientific method soon played a greater role in knowledge creation and it was not until the 19th century wey many of the institutional and professional features of science began to take shape;along with the changing of "natural philosophy" to "natural science."

Modern science is typically divided into three major branches wey consist of the natural sciences (e.g., biology, chemistry, and physics), which study nature in the broadest sense; the social sciences (e.g., economics, psychology, and sociology), which study individuals and societies; and the formal sciences (e.g., logic, mathematics, and theoretical computer science), which study abstract concepts. There is disagreement, however, on whether the formal sciences actually constitute a science as they do not rely on empirical evidence. Disciplines wey use existing scientific knowledge for practical purposes, such as engineering and medicine, are described as applied sciences.

Science im based on research, which is commonly conducted in academic and research institutions as well as in government agencies and companies. The practical impact of scientific research has led to the emergence of science policies wey seek to influence the scientific enterprise by prioritizing the development of commercial products, armaments, health care, and environmental protection.
Segun Odegbami

**Patrick Olusegun Odegbami** (bon 27 August 1952), pipul sabi am wel as Segun Odegbami. Na Naijà forma futbola wey pley as strika.

## Hau E Tek Stat Lif
Dem bon Odegbami fo 27 August 1952, fo Legos, Naijà. Jacob Adebola Odegbami (1911-2003) an Beatrice Bintu Abeke Odegbami (nèe Olotu) (1921-2018), bi im papa an Mama. Segun papa na Naijà buk writa Amos Tutuola famili. Na fo Jos, Pleateu Stet Odegbami tek gro.

## Im Karia
Odegbami pley 46 times fo Naijà an e skore 23 goals fo Naijà futbol teem, wey mek am win im fes Afrika kop of Nation wey bi 1980 tournament fo im homland. Pipul sabi am wel dat time as di Mathematical, di way Wey e dey tek kari Bol an kros am mek plenti pipul sabi am. Segun pley fo IICC Shooting Stars fo Ibadan  fo all im karier, fom 1970 rich 1984. Im las match na fo 1984 Afrika Champions kop final, wey dem pley wit Zamalek of Egypt. Pipul dey kol am Mathematical bikos e stodi Engineering fo The Polytechnic of Ibadan, wey stil bi Naijà Premier Institution.

## Afta Im Futbol Karier
Segun Odegbami fo 2007 sho fo Who Wants to be a Millionaire show wey Frank Edoho dey du. Im pley di show kon giv pipul wey no get di moni wey e win, Di Charity pipul na *The little Saint Orphanage*.

Fo September 2015, Odegbami tok sey e won bi di FIFA President.

Na inside June 2022, E du niu Radio Station wet bi Eagles 7 Sport Radio 103.7 fo Naijà.

## Im Pasonal Life
Na Odegbami bon di girl wey dey bi May7ven.

E get two brodas wey dey pley futbol. One of dem dey pley futbol fo Old Western Region fo im skul(Ebenezer Grammar School, Abeokuta), Di West Academicials,im Unifasiti, UNN Nuskka, an fo Stationery Stores futbol klob of Legos.Im oda broda Wole Odegbami, na forma Naijà playa wey pley fo 11 years. Segun Odegbami dey writ fo Newspaper an Magazine.

## Im Honours
*Shooting Stars*

.Nigerian Premier Leaque: 1976, 1980, 1983,

.Nigerian FA Cup: 1977, 1979

. African Cup Winners' Cup: 1976

*Nigeria*

.All African Games: Silver medal 1978

.Africa Cup Of Nations: 1980

*Individual*

.African Cup Of Nations goalscorer: 1978, 1980, (wit Khalid Labied) wit 3 goals.

.Africa Cup Of Nations Team of the Tournament: 1980.
Segun agbaje

**Segun Agbaje** (born 1964) be the oga kpatakpata for Guaranty Trust Bank (GTBank), wey be one financial institution for Nigeria. Him also be Director for PepsiCo plus member of Mastercard Advisory Board, Middle East and Africa. 
## Education
Segun Agbaje been attend secondary school for St Gregory’s College, Obalende, Lagos State, Nigeria, plus including St Augustine Academy, Kent, for England. Him from there go University of San Francisco, California,for inside United States of America where him get Bachelor of Accounting plus Master of Business Administration degrees.

## Career
Segun Agbaje start him career for Ernst & Young inside San Francisco for America and him comot in 1991 to join GTBank. Segun Agbaje come rise to becom  Executive Director for January 2000, and Deputy Managing Director for August 2002. Dem make Agbaje  Acting Managing Director inside  GTBank for April 2011 when Tayo Aderinokun, the oga kpatakpata been take medical leave to go treat himself. Dem name Agbaje as the new oga kpatakpata of the bank in 2011 after Tayo Aderinokun die of lung cancer.
Dem elect Agbaje inside the board of directors and audit committee of PepsiCo for 15 July 2020. 

Awards wey GTBank don win under Agbaje's leadership include Best Bank in Nigeria by Euromoney; African Bank of the Year by African Banker Award; Best Bank in Nigeria by World Finance UK; Most Innovative Bank by EMEA Finance; Best Banking Group by World Business Leader Magazine and Best Bank in Nigeria award by the Banker Awards.
## Personal life
Dem born Segun inside the family of Chief Julius Kosebinu Agbaje, wey be banker and Madam Margaret Olabisi Agbaje, wey be teacher. Na him elder brother be People's Democratic Party Lagos politician, Jimi Agbaje.
Shafy Bello

**Shaffy Bello** na Naija fim aktress and singa. Shi fess bikom popula for di entatement industri wen shi fishor vokals inside one 1997 song wey Seyi Sodimi sing wey e nem na "Love me Jeje"

## How shi tek stat life an karia
In 2012, shi starred as Joanne Lawson in di TV series Tinsel an as Adesuwa in Taste of Love. Shaffy don feature inside meni Yoruba an English languwej fim an TV series including Wen Love Hapuns, Gbomo Gbomo Express an "Taste of Love".

## Fim wey shi don du
**Eti Keta*
**The Score*
**[[Tinsel (TV series)|Tinsel]]*
**[[When Love Happens]]*
**[[Gbomo Gbomo Express]]*
**Taste of Love*
**[[It's Her Day]]*
**Ovy's Voice*
**[[Hire a Man (2017 film)|Hire a Man]]* (2017)
**Light will Come*
**Twisted Twins*
**[[Three Thieves (2019 film)|Three Thieves]]*
**[[The Therapist (film)|The Therapist]]*
**[[Two Weeks in Lagos]]*
**[[Soft Work]]* (2020)
**[[Unroyal]]* (2020)
**[[Mama Drama (film)|Mama Drama]]* (2020)
**[[Chief Daddy]]*
**From Lagos with Love*
**Iboju*
** [[Elevator Baby]]*
**Fishbone*
**[[The Men's Club (Nigerian Webseries)|The Men's Club]]*
**[[Your Excellency (film)|Your Exellency]]*
**Deep blue sea*
**[[Nneka the Pretty Serpent (2020 film)|Nneka the Pretty Serpent]]*
**Separated*
Shan George

**Shan George** na Naija Nollywood aktress, singa, fim produsa and direktor. Bifor shi feature inside "Thorns of Rose", shi don fest feature for one 1997 soap opera wey di nem na Winds of Destiny. Pipul sabi am wel bikos of im rol inside di fim wey e nem na "Outkast and Welcome to Nollywood. 

## How shi tek stat life an wok
Dem bon am for Ediba wey bi one town for Abi lokal Government area of Cross River State, Nigeria. Shan mama na Naija and ha papa na British. Shi dey controversial bikos shi get issues with ha "love life", ha fest marriage na wen shi dey 16 years. Shi go Edanafa Secondary Commercial School, Ediba, Cross River, Naija. Shi bi alumnus of di University of Lagos where she studied Mass Communication and shi produce ha fest movie wey di nem bi "All for winnie" for ha final year. 

For 2010,shi release ha debut studio album "Dance" wey pipu like. Shi don bon two pikin 
afta meni marriage don scatta. Shi bi di Founder/CEO of a tuition-free film school, Divine Shield Film Academy in Calabar, Naija. 

## Fim wey shi dey
### Soaps
* *Winds Of Destiny*
* *After The Storm*
*Super Story (Revenge)

### Films
* *Thorns Of Rose*
* *All For Winnie*
* *A Second Time*
* *Outcast*
* *Blood Diamonds*
* *[[Welcome to Nollywood]]*
* *Travails of Fate*
* *Made in Heaven*
* *General's Wife*
* *Wrong Number*
* *My Sweat*
* *London Forever*
* *Super Zebraman*
* *A Second Time*
* *Grand Mother*
* *Passionate Crime*
* *One Good Man*
* *Do Good*

**Awods and Nominations** 
* Mоѕt Aссlаіmеd Aсtrеѕѕ іn Nіgеrіа аt thе Аfrіса Моvіе Асаdеmу Аwаrdѕ (AMAA)
*Bеѕt Aсtrеѕѕ іn Nіgеrіа аt thе Аfrіса Маgіс Vіеwеrѕ Сhоісе Аwаrdѕ (AMVCA)
Recipient of the Best Actreѕs Award аt thе Gоldеn Ісоn Моvіе Асаdеmу Аwаrdѕ (GIAMA)
*Nominated for the Best Act, Female (English) on the Cross River Movie Awards (CRIMA) – 2013
*Best Director on the Cross River Nollywood Awards (CRINA) – 2014
*Movie of the Year on the Cross River Nollywood Awards (CRINA) – 2014
*Best Producer on the Cross River Nollywood Awards (CRINA) – 2014
Award Recipient on the Calabar Entertainment Conference (CEC) – 2019
*Actor of The Week by Don Dollar Entertainment – 2019
*Award Recipient on the Anneozeng Ogozi Aid Foundation (AOAF) – 2019
Sharon Ooja

**Sharon Ooja**(dem bon ha for April 6, 1991) na Naija aktres. Na afta ha rol as "Shalewa" for di web series Skinny Girl in Transit na im mek ha popula.
## Ha Tori
Sharon Ooja na Benue stet indigene wey dem bon for kaduna an shi gro for Plateau stet. Shi stat to akt wen shi muv to Legos for 2013. Sharon na graduate of mass communication from Houdegbe North American University Benin. Na Shi host GT Bank Fashun wik red Kapet wit Timini Egbuson for 2017.
Shina Peller

**Shina Abiola Peller** ( Dem bon am for May 4, 1970) na Naijá pesin wey dey du biznes, politis an e dey for di 9th Nashonal Assembly wey dey for Abuja. Na Peller bi oga kpatakpata for *Aquila Group of Company* an *Club Quilox*. Shina Peller na shif for Yoruba land, im bi di Ayedoro of Yoruba land an Akinrogun of Epe Land for Legos Nigeria.

## How im tek stat
Shina Abiola Peller na di pikin wey Alhaja Silifat an Professor Moshood Abiola bon. Na Muslim bi im papa an mama.Shina Peller papa kom fom Iseyin wey dey Oyo Stet for Naijá.E go *Ladoke Akintola University of Technology*. Na for Abia Stet for Naijá e tek du youth koppa (NYSC) in 2013.

## E karia for politis
Peller na memba fo *All progressive Congress* (APC).E kom tok sey e redi wel wel to go repisent im pipul, wey bi Iseyin/Itesiwaju/Iwajowa/Kajola for Oyo Stet.

Fo October, 5 2018, na Peller bi di pesin wey e parti wey bi *All Progressive Congress* chuz mek e
go *House of Representatives*. For  February 23 2019, Peller kom win as di pesin to go stan for im pipul dem.

## Wie dem gada di tori
1.Shina Peller Biography. Legit News Nigeria

2.Ayedero- Shina Peller. Tribune Newspaper.
Shina Peters

**Shina Peters** (bon 30 May 1958) na Naijà juju singa.

## How E Tek Stat Life
Na *Oluwashina Akande Peters* im papa an mama nem am. Im kom fom *Ogun State* for Naija. Na smol pikin im tek stat im muzik karia wen im dey du song wit im padi dem wey dey onda *Oluwashina And His Fantastic Brothers*, dat time wey im dey wit im frend dem im len how to sabi pley Piano wel wel, im kon dey wit dem *Ebenezer Obey's  Band*.Afta dat one im komot for *Obey Band* kon go *General Prince Adekunle's Band* as pesin wey dey pley Guitar. Adekunle's Band dem kon du sho for Legos big plez like di Western Hotel, 
Palm Beach Hotel an Executive Hotel.som time wey Adekunle bodi no dey kakaraka na Peters dey du di sho as a singa.Na leta em kon go du im own wit *Segun Adewale*.Di two of dem dey togeda dey du plenti album for 1980's,afta dat one Shina kon go du im own band wey bi, *Sir Shina Peters & His International Stars*. Peter na aktor too em art for *Money Power* wey *Ola Balogun* du. Im dey mari *Clarion Chukwurah* wey dey du fim. Dem bon pikin wey bi Clarence Peters*.

==Karia== 
Sir Shina Peters wit im International Stars du their fess song wey dem dey kol albom for 1989 (*Afro juju Series 1*), Dem du di albom onfa *CBS Records of Nigeria*.*Ace*, wey bi song wey *Laolu Akins* du. Na song wey dem use juju an *Afrobeat* du. pipu sabi di song wel wel, wey mek dem tek kol im nem for pesin wey win awod as *Artist of the Year* an *Album of di Year* 
. Afta dat one em kon du anoda wey bi anoda 'Shinamana', dat *Album'' get som song lik 'Oluwa Yo Pese', 'Omo Bo' an 'Give our Women Chance'.
Sir Shina Peters don get 16 albums wey em don du lik this.

## Som Of m Wok
* Way to freedom 
* Freedom (1980)
* Money Power (1981)
* Ko Temi fun mi (1982)
* Sewele (1968) 
* Ace Afro Juju Series (1989)
* Shinamania (1990)
* Dancing Time (1991)
* Experience (1992)
* Mr President (1993)
* My Child (1994)
* Kilode (1995)
* Love (1996)
* Reunion(1997)
* Playmae (1999)
* Happy Hour (2001)
* Pay Back Time (2005)
* Splendor (2006)
* Do one for Me (2012)
Segun Arinze

**Segun Arinze** (dem bon am for 1965) na pesin wey dey sing an dey do fim for Naija. Im ful nem na **Segun Padonu Aina Arinze**.

## Hau im tek stat life an hau im go skul
Dem bon Segun for Onitsha wey bi Anambra Stat. Im papa na Yoruba man an im nem na Bamidele Padonu an na Igbo wuman im mama bi, im mama nem na Lydia Padonu. Na Segun sinio pas for ol di seven pikin-dem wey im mama wey bi de do telo wok bon. Im papa-papa dem kom from Badagry for Legos.
Na *Victory College of Commerce* wey dey Ilorin im go school, leta im go *Taba Commercial College* fo Kaduna Stet so dat i go finish im sekondri skul fo die. Afta dat wan im go len *Dramatic Arts* fo Obafemi Awolowo University. Pipu kom no am wel-wel afta im kommot fo wan big fim we Chiko Ejiro we don die nao rit. Di fim nem na *Silent Killer* an im nem fo di fim na *Black Arrow*, so pipu kom de kal am *Black Arrow*. Na Anne Njemanze wey dey do fim na im Segun mari bot e no te wey their marej skata. Im get wan pikin wey bi gel, im nem na Renny Morenike an Dem bon am for 10 Me.

## Im wok
Na singa an pesin wey dey do fim Segun bi. Bot na to dey sing fest mek am popula wel wel an dat na afta e don do im song we bi *Dream*. E no tu get moni fo di song afta im don sel am bot di song mek pipu no am wel wel. Na for Ilorin im bigin do fim, afta Segun stil de tish pipu hau to do fim for *Prestigious African International Film Festival*. Im wont mek pipu we jus de grow sef get di sens we im get for hau dem dey do film.

## Fim dem we im do
* Women in Love 
* Anini 
* Darkest  Night 
* Extra  Time 
* Fragile  Pain 
* Across  the  Niger 
* Church  Business 
* To  Love  a  Thief

## Wia we gada di tori
Shola Allyson

**Shola Allyson-Obaniyi** wey pipul no wel wel as **Shola Allyson** or **Sola Allyson** na Naijá gospel singa.E dey popula afta e du one Albom wey bi *Eji Owuro* for 2003.Na dis Muzik dem tek du muzik for di fim wey bi *Eji Owuro* sef.Afta *Eji Owuro*, e kom du anoda 'Albom wey bi *Gbeje F'ori*, *Ire*, *Imoore* wit plenti plenti Albom wey kom folo. Allyson song wey pipul Sabi wel wel plenti, som of dem bi *Eji Owuro*, *Obirin Ni Mi*, *Aseye*,  *Isinmi*. No bi onli to sing na e Allyson dey du bot e na voice traina too for muzishian wey dey sing.Allyson dey sing for pipu wey dey du Fim too an dis one na muzik kova.
## Tori of e life an skul wey e go
Na *Ikorodu* wey dey *Lagos State* dem bon am in di 1970's.Allyson kon go  *Anglican Primary School Ikorodu*, afta dat one e kon go *Sham-el-deen Grammar School*, Ikorodu.E kon stil go anoda skul wey bi *Government Technical College* Agidingbi, Ikeja go rid *Business Study* an mek am NBTE *Certificate*.For 1997, Allyson enta Ibadan *Polytechnic* to rid muzik teknorlogi an e get *Higher National Diploma (HND)* degree wit beta grad wey bi opa kredit.

Na Muslim pipu bon am bot em go plenti choch laik CCC *Olushesi parish (apata igbala) iju ishaga* wey bi one of dem.

## How e tek wok
Allyson fest du bak-up-singa in 1980s an dat taim e na 13 years. E kom stat to dey du bak-up-singa for muzishian like: *Yinka Ayefele*,*Gbenga Adeboye*,*Pasuma*, *Obesere*, wit *Daddy Showkey*. Na for insaid bos Allyson tek get hep as e mit pesin wey get di *movie* script an di pesin folo am tok about di fim kol *Orekelewa*.Na so *Allyson* kom lẹta folo sing for di sound trak of di fim.Dis tin wey Allyson du mek Dem chenj di nem of di fim to *Eji Owuro*. Wen dem finish di fim *Eji Owuro*, di studio kom chuz to du ful *music album* for di fim. Na dis albom mek pipu for muzik indostri no Allyson.

## Pasona laif
Allyson du marej in March 2003. Na for *chorch* e tek mit e hosband *Toyin Obaniyi*. Togeda dem don bon 3 pikin: *Ayobami*, *Mopelola* wit *Obafunmiwo*.

## Di muzik wey e don du
*Eji Owuro(2003)
*Gbe je F'ori(2005)
*Ire(2007)
*Im'oore(2009)
*Adun(2012)
*Ope(2015)
*Imuse(2018)
*Iri(2019)
*Isodotun(2021)
Sikiru Adesina

**Sikiru Adesina** (1971 – February 8, 2016) wey dem stil sabi as Arakangudu, na Naija fim akto, direkto, an produsa bifor im dai. Di pat wey im dey akt pass for fim na herbalist, armed robba or occultist. For February 8, 2016, im die for im haus for Kaduna, Northern Naija.

## Fim-dem im don akt
**Temi Ni, Tie Ko*
**Agbede Ogun*
**Idunnu Mi*
**Ilu Gangan*
**Ogbologbo*
**Iya Oju Ogun*
**Ere Agbere*
**Agbede Ogun*
**Agba Osugbo*
**Aje Olokun*
**Iya Oko Bournvita*
**Igba Owuro*
**Ayaba Oosa*
**Ajana oro*
**Fijabi*
**Oju Odaran Re*
**Basira Badia*
**Ogunmola Bashorun Ibadan*
Simon Onwu

Dr **Simon Ezevuo Onwu** (28 December 1908 - 4 June 1969) na Naijá dokto an im bi di nomba one pesin wey bikom dokto from Ibo pipul.

## How im tek stat life
Dem born am for 28 December 1908 for Udi Lokal Govment Area wey dey for Enugu State. Im bi di pikin of Chif Amadi Onwubunta an Madam Nwalute Onwubunta wey kom from Amozolla Affa wey dey for di same Udi Lokal Govment Area.

## How im tek go skul
Simon stat pramari skul for St. Mary's School for Onitsha where im grow as Catholic. Afta im finish skul there, im go Wesley Boys' High School for Lagos bifor im kom go King's College for di sem Lagos. E no finish im sekondri skul for Lagos bikos e folo Chif Onyeama Onwusi as im pesona asistant go United Kingdom. E leta go bak to Britain for 1925 to go skul an for 1927 e kolet im London Matriculation Certificate.

## How im tek wok
Dr. Simon Onwu kom bak to Naijá for 1933 an join di Colonial Civil Service as junio medikal ofisa for Port Harcourt where im wok for 2 years.

## Where dem gada di tori
Sir Darnley Alexander

### Sir Darnley Alexander
Sir Darnley Alexander, QC, SAN, GCFR (28 January 1920 – 10 February 1989) him be Naija Jurist and former Chief Justice of Naija.
Dem born am for Castries, St Lucia on 28 January 1920. Him go University of London and nah dere him take get Bachelor of Law degree for year 1942. Him con work as crown counsel and legal draftsman for Jamaica as magistrate for Turks and Caicos Islands. Him come Naija for year 1957 wen de premier for de Western Region tell am make him come. Obafemi Awolowo dat time don beg de Colonial Office for London say make dem help am find legal draftsman; Alexender come work for de region for different capacities wey him fit. Him be Legal draftsman for the Western Region Naija for year 1957 – 1969 and him come be de acting Director of Naija Public Prosecutions for year 1958. For 1969 dem choose am as de Solicitor General and Permanent secretary for de regional Ministry of Justice, for year 1963, dem make Queen Counsel. For 1964, dem choose am make him be Judge for Lagos High Court and wen e con reach 1969, dem choose am make him be de Chief Justice for South Eastern State wey be Cross River and Akwa Ibom State now. Dem Choose am as Chief Justice for 1975 over dem de senior members for court. Wen him still be Judge, Dennis Osadebay choose am say make him be commissioner wey go torchlight de Owegbe secret cult, him still be de chairman wey dey oversea de Tribunal wey dey torchlight de examination wey leak comot.
Wen him retire, him come be de chairman for Commission wey go rearrange Naija Law.
### References
Soil

**Soil**

**Soil** na di mixture of organic matter, gases, liquids, minerals and organisms wey support life. Di soil wey on top earth get four functions:

•E dey help plant grow

•E dey help store, supply and purify water

•E dey serve as habitat for organisms

•E also dey modify earth atmosphere

Soil na di product of plenty factors wey include climate, relief and materials in dey for the parent soil wey dey interact over time. E dey develop by many physical, chemical and biological processes, wey include weathering with associated erosion.

*
Shina Rambo

**Shina Rambo**  (wey dem bon for 1958) na bifo bifo Naija krimina an konfam amroba oga wey rili distob saotwest pat for Naijá for araund 1990s. Dem bon am for Abeokuta insaid Ogun stet.R get juju an e bilif in risua an to dey yuz pipu du sakrifais.
Shina Rambo kom leta chenj kom bikom pasto dey prish gospel afta dem rilis am fom prisin for di taim wey Olusegun Obasanjo bi presido of Naijá. Di polis fit stil dey wonda sey di sem pesin wey dem klem sey e don dai lon taim ago stil dey alif.
## Wie dem gada di tori
Sokoto State

**Sokoto State** na one of the 36 state for Naija. The governor of the state na Aminu Waziri Tambuwal.

## Were you see am
Sophie Alakija

Sophie Rammal Alakija (dem bon am for 8 February 1993)Shi bi aktres for Naija cinema. Pipu sabi ha wel for di rol where shi akt for "Halita" an "Assistant madams"
 Alakija in 2019
 Born	     :Sophie Rammal
             Lagos, Nigeria
 Occupation	 :Actress
 Years active :2010–present

## Tori About Ha Life
Alakija dem bon ha on do 8 February 1993 to famili wey bi Islamic an dem dey tok Efik(na tribe fo cross-stet calabar) an Lebanisi discent.
 
## Karia
Sophie fes sho for di Holla at your boy mukic video of ha ex-boyfrend wizkid as di lid danca for di yea 2010. Shi don akt for plenti popula fims, som of dem na Drawing strands,Getting over him an small chops. For 2017 shi akt fo di TV siries scandals wia bi colaborashon bitwín Ghana an Naija. For 2019 shi akt for di TV siries Halita an lata for TV siries Assistant madams. Shi akt for Rimini Egbuson's Muslim wife for 2020.
Saudan Kaduna

**Saudan Kaduna** (bifor-bifor **Saudan Zaria**) na aria wey plenti pipul wey no bi Hausa wey dey south of Zaria Emirate for Kaduna Stet dey. E dey di Middle-Belt region of Naijá. Saudan Kaduna get 12 loka Govament out of di 23 wey dey Kaduna Stet. Som pipul dey see am like sey no bi sey na wie di ples dey na im mek dey giv am di imej wey e get, but na di etnik grup-dem wey dey dia bi di koko.

## Si
* Saudan Kaduna pipul-waipin

## Wie dem gada di tori
Stella Oduah

**Stella Oduah Ogiemwonyi** (Dem bon ha fo Oduah family  January 5, 1962), na Nigerian Senator and former Minista of Aviashon. Dem mek ha minista  fo July 2, 2011 and na fo Aviashon Ministry Dem put ha fo July 4, 2011. Dem drop Stella as Minista of Aviashon fo February 12 2014. Shi tek aktive pat fo di politikal campaign of former President Goodluck Jonathan, where shi bi di campaign Direktor fo Administrashon an Finance.
Fo 2013, shi de among pipul wey president Jonathan  chose to attend di Papal inaugurashon of Pope Francis.Di orda pipul wey go na  David Mark, President of di Senate na Viola Onwuliri, Foreign Minista.
Fo February 23 2017, Punch Newspaper repot sey,
di Federal high court fo Lagos freeze Stella Oduah four compani account  becos dem dey owe plenti moni wey reach  $16,412,819.06 and N100,493,225.59.
Stella Oduah don do som thing wey don cus kontrovasy, wan of Dem na di plenti govment moni wey shi tek buy BMW bullet proof car-dem an shi no follow due process tek buy the car-dem. Dem still tok sey shi lai abaut di MBA degree wey shi sey from St Paul's College. Di  SaharaReporters, don repot fo Jan 6th 2014 say St. Paul's College, where Mrs. Oduah claim sey  she study for bachelor and master degrees, sey dem no  award her MBA sey di university  no dey do graduate programme.
## Senate kariar
Fo  2015, dem elect Stella as di Nigerian Senate to represent Anambra North Senatorial District.Stella bi  one of di seven women elected to 8th National Assembly.
Sola Asedeko

**Sola Asedeko** na Naija fim aktress, fim-meka and director. Wey pipu no as Abeni for ha lead rol in Abeni, a 2006 Nigerian film, wey Tunde Kelani produce and direkt.

## how shi tek stat life
**Asedeko** wey dem bon for Lagos State, southwest Naija. Shi go Somori Comprehensive High at Ogba where shi collect the West Africa School Certificate before shi con go di University of Lagos where shi collect bachelor's digree in theatre art and later obtained a master's digree in public administration.

## Ha Karia
Shi stat akting for 2006, di same year wey shi pla lead rol inside one fim wey I nem na Abeni wey Tunde Kelani produs and direkt. Di fim mek ha popula well well wey con mek Tunde Kelani giv ha anoda lead rol inside im Aword winning fim The Narrow Path, where shi pla di rol of a village girl dat must choose bitwin two suitors. Shi don akt meni meni fim
Stephanie Okereke Linus

**Stephanie Okereke Linus** (Dem born  her for October 2, 1982)na  Nigerian actress, film director and model. She don collect plenty award for her work as actress, some of the award na 2003 Reel Award for Best Actress,  2006 Afro Hollywood Award for Best Actress, and three nominations for Best Actress for Leading Role for Africa Movie Academy Awards for 2005, 2009 and 2010. Na she still be runner up for the Most Beautiful Girl in Nigeria beauty pageant for 2002. For 2011,  Nigerian government honour her with national honour wey be Member of the Order of the Federal Republic, MFR.
## How she start life
Stephanie Okereke: Dem born her for Ngor Okpala, Imo State. Na she be the number six pikin of Mary and Chima Okereke eight pikin-dem. She finish her primary & secondary school for Delta State. She study for University of Calabar, for Cross River State, she graduate with degree for English and Literary Study.

## Her wok
When she still be teenager for 1997, she act for  two Nollywood movies; Compromise 2 and Waterloo.for 2002 Most Beautiful Girl in Nigeria beauty pageant, Okereke reached 3rd place. for 2003, Okereke win two award, out of eight wey dem select am.   The award na the 2003 Reel Awards for 'Best Actress - English' and 'Best Actress of the year 2003'. After she graduate from the New York Film Academy for 2007, Okereke release the movie Through the Glass wey she be   director, scriptwriter, producer and actress. The film received  Africa Movie Academy Award nomination for Best Screenplay in 2009. For 2014, she release another movie, Dry and again wey she be director, scriptwriter, producer, and actress. This movie win pleny award including 12th Africa Movie Academy Awards and 2016 Africa Magic Viewers Choice Awards best  overall movie with the prize of a brand new car. Okereke don act for more than 90 movie-dem

For March 2021, as part of her campaign against gender-based violence on  woman, the actress release two short movie (wey she produce) the title na The Student and Bad Police.

## Her personal life
For April 2005, as she de go African Movie Academy Awards wey de happen for Yenagoa, Bayelsa State, Nigeria. Okereke get  serious car accident wey make fire burn her and she break leg.
For April 2012 Okereke marry Linus Idahosa for Paris, France, na private wedding ceremony dem do. Pipu wey come the wedding na her family member  and plenty Nollywood actres and actor. Dem born their first pikin for  October 2015, and name am Maxwell Enosata Linus. Fo May 2022, Dem bon another boy-pikin.

## Awards and nominations

## Fim dem wey she don act
Sola Sobowale

**Sola Sobowale** (wey dem bon for December 26 1963) na pesin wey dey do fim, daret an produs fim for Naija. Sola Sobowale mek im nem for di year 2001,for di popula televishon drama wey dem dey kol "Super Story: Oh Father, Oh Daughter".

## karia
Bifor she become big star, Sola Sobowale don pley som pat for films like *The village Headmaster*, *Mirror in the sun*, an fo di Yoruba fim, *Asewo To Re Mecca*. Sola Sobowale join acting as she play plenti part for di film wey *Awada kerikeri Group* make, wey Adebayo salami be dia Lida. For plenti years, Sola 
Sobowale don write, produce, direct, an join pesin write plenti films for naija.
Sola write, produce and direct, *Ohun OKo Somida*, wey be one film for naija for di year 2010 wey Adebayo Salami sef dey  inside. Sobowale show for film wey be *Dangerous twins* wey Tade ogidan produce for 2004, na Niji Akanni write and direct di film. Sola Sobowale also show for di film *Family on Fire*, wey Tade Ogidan produce and direct.
## Persona life
Sola Sobowale don mari and e get four
children. Dem shuz am as * brand ambassador*  for mouka mattress company's wellbeing range.

## Awards
Fo di year 2019, Sola Sobowale kolet di * African Movie Academy Awards (AMAA)*. she kolet di award because of di part wey e play for di year 2018 Naija fim: *King of Boys*.

## Som of e fim Dem
## Aktor

**Asewo To Re Mecca* (1992)
**Diamond Ring* (1998).                   
**Super Story* :Oh Father,oh Daughter(2001).
**Outkast* (2001)
**Ayomida*(2003)
**Ayomida* 2 (2003)
**Dangerous Twins*(2004)
**Disoriented generation*(2009)
**Ohun OKo Somida*(2010)
**Family on Fire*(2011)
**The wedding party*(2016)
**Hustle*(2016-2018)
**Christmas is Coming*(2017)
**The wedding party*2 (2017)
**King of Boys*(2018)
*The Men's Club*(2018-2020)
**Wives on strike*: The Revolution (2019)
**Gold statue*(2019)
**Shadow parties*(2020)
**In case of incasity(2020)
**King of Boys:The Return of the King*(2021)
## Fim wey e produce
**Ayomida*(2003)
**Ayomida*(2003)
**Ohun OKo Somida*(2020)
Sunday Omobolanle

**Sunday Omobolanle** MON (dem bon am 1 October 1954) wey pipo Sabi wel wel as **Papi Luwe** na Naija komedian, aktor, play-raita,  daretor an produsa. 

## How Im life an karia tek stat
Dem bon am for Octorber 1, 1954 for llora, wey bi one town for Oyo Stet southwest inside Naija. Na im bi di papa of Sunkanmi Omobolanle. Sunkanmi Omobolanle na Naija aktor an fim daretor. Sunday Omobolanle don rait, daret, produs an e don  show fase for plenti
Naija fim dem. One of di fim-dem na: *Adun Ewuro* wey bi one naija 2011 fim wey Adebayo Salami show fase for inside. Dem sabi pesin for wetin im don do for Naija fim indosri, the foma Naija presido wey bi Olusegun Obasanjo awod am wit Nashonal awod wey bi **MON**.

## Som of Im fim dem
*Adun Ewuro (2011)
*Konkobilo
*Oba Alatise

## Where Wi Si Pruf
Swanky JKA

**Jideofor kenechukwu Achufusi** (dem bon am 17 October 1991) e bi Naija akto an model, pipu Sabi am profeshonali as Swanky JKA. For di fim industri pipu Kom Sabi am well wel wen e akt di rol of Nnamdi okeke for "living in Bondage Breaking Free" as wel as Neo for Trace TV's Campus drama series Crazy, Lovely, Cool. He win di Trailblazer award for di 2020 Africa Magic viewers choice Awards.

## How He Tek Stat Wok
Originali na model pipul tek Sabi am bot e Stat im aktin karia wen he akt sopotin rol for Nollywood fim dem laik poka messiah, Black Rose, pretty Little Thing, Ofu Obi and A lonely lane. He mek im breaktru for 2019 wen e akt di Charismatic Nnamdi Okeke for di muvi "living in Bondage:Breaking Free" Na di fim mek am win Best Akto nominashon an Trailblazer award bot for di Africa Magic viewers choice Awards for 2020.

## Fim Wey He Akt

## Awards
Sylvia Oluchi

**Ngozi Sylvia Oluchi Ezeokafor** (Na July 7 dey bon am) wey pipu no wel wel as **Sylvia Oluchy** na Naijá aktres. Slyvia win di most promising akto of di year awod for di *Best of Nollywood Awards*.E post im foto of wen e no kova im bodi finish.  Slyvia tok for one intaview wit *Showtime Celebrity*  sey e no see enitin bad if pesin go half naked.

 Born : Ngozi Sylvia Oluchi Ezeokafor
        June 7
        Lagos, Lagos State,          
        Nigeria
 Occupation :  Actress
 Years active :2009 ~ Present 
 Website :http//sylvyaoluchy.com/

## Hau shi stat life
Na for Legos dey bon Sylvia Oluchi bot e gro up for Abuja.E rid tiata Akt for *Nnamdi Azikwe University* wey dey Awka in Anambra stet.

## Hau shi tek wok
Slyvia no get am for mind to bi Aktres ontil e mama advais am to bi one wen e see di way Slyvia dey kopi di aya e tisha dey tok.For 2011, Slyvia pla di rol of *Shaniqua* for di popula Atlanta TV series. During intaview wit *Best of Nollywood Magazine* an YES intanashonal magazine. Sylvia mek nashonal niuz wen dem aks am if get eni way e no go fit du for aktin.Slyvia tok sey e no get bandiri o! Bikos im bodi na e laptop. Oda pipu get dia laptop an file dem an sey for im na e bodi an voice bi e laptop O!.Slyvia tok sey e no get problem to kommot klot if e dey akt film.

### Fim wey shi akt

### Awards
Taitanik

**Titanik**  na wan inglish pipu big ship we skata for inside Atlantik oshon for April 14,1912  wen I go nak wan aisblok  wey dey for di midu of di oshon wen I dey Joni from Southampton to New York.
For inside abaot 2,224 pipu we dey inside di ship, pesin wey pas 1,500 na dem their,na dis wan mek am wey I bi sey di nomba of pipu we die na im don plenti pas for inside wan ship wey don skata. Dis tin wey hapun rili kash pipu ai sote dem du im foto an ivun du di fim mek pipu fo wosh. Taitanik na di ship we big pas fo ol di ship we dey ontop wota for dat time, an na im bi di sekond ship wey big pas for ol di big big ship wey dem do dat time. Na di kompini wey I nem na *Harland an Wolff Shipyard* we dey for Belfast mek Taitanik. Edward Smith wey bi di oga for di pipu wey dey drive di ship for dat dey sef die for wota. Di Taitanik ship Kari som of di pipu we rish for dat time an pipu de pak komot frm Great Britain, Ireland an plenti oda ples for Europe dey go United States to stat niu life their.
Di Taitanik ship big sotey di ples wey rish pipu stey difrent frm where puo pipu dey stey. For di rish pipu side, fain fain tins  dey like: suimin pu,laibri,daini tun an plenti oda enjoiment tins dey their.
Titanik na wan ship sef wel wel for di wey we dey mek am, wota no go fit pas eni ples enta. As I big rish, I de Kari 48 smo smo bot for bodi wen I dey travu to sef pipu inkes katakata wan bos ontop wota. Bot for di dey wey I wan skata na jos 20 smol bot I Kari an na jos 1,178 pipu di 20 bot fit Kari join togeda we bi haf of di pipu (2,224) we Titanik Kari for dat dey wey pesin no fit foget.
## Ao I Tek Hapun
Afta Titanik ship komot for Southampton for April 10 1912, I stop for Cherbourg we dey
inside Frans. Afta, i stop egen for Queenstown inside Ireland bifo i bigin travu  go New York, bot for Apri 14 1912, as I de travu dey go i jos nak wan aisblok wey dey inside di oshon arand 11:40 for nait. Wota bigin rosh enta shapshap. Na du smol smol pikin an wumen dem de fes stat to put
fo di smo smo not dem bikos na wetin di law tok bi dat. Arand 2:20 for midnait, Titanik brek into tu wen pleti pipu stil dey inside am, an I sink bitwuin tu awas. Na jos 710 pipu dem fit sef for inside di kasala afta anoda big ship kom di pipu wey sovaiv.

## Wia Wi Si Pruf
Taraba State

**Taraba State** na one of di 36 state for Naija. Di governor of di state na Darius Ishaku.

## Were you see am
Tayo Amusan

Amusan (dem bon 24 September 1957) im na Naija entrepreneur, Fonda, Chaman, and Managing Director of Persianas Group we get numba of small,small section we include The Palms Shopping malls and persianas property, luxury property development firm. For 2021 Amusan tru investment company ketron ( group of investors wey persianas na part of ) led di buying of Retail Supermarkets Nigeria Limited, subsidiary of south African food retailer ShopRite Amusan na im be di chairman of Resourcery Limited

      How e start im company
Amusan start im first company persianas Group for 1990 wey focus for real estate development. The company build so many fine fine houses for high net worth pipu dem ,retail, entertainment and hospitality centres across Nigeria. Na im and im wife dey manage di company . Di wife name na Ayo Amosan.
Tems

**Temilade Openiyi** (bon 11 June 1995), wey pipo no wel wel  as **Tems**, na Naija singa, song raita.Na wen ha song rish top 40 song for bilbod hot 100 for 2021  na dat time pipul kom sabi am wel, shi du one song wey shi kolabo wit Drake Di song na *fountain* an wit WizKid self for Di song wey bi essence,dem kon do essence remix wit Justin Bieber wish mek am get grami awods kol.

## How Im Tek Stat Life
Na for Legos for Naija den bon Tems, ha mama na Naija pesin an ha fada na oyibo an naija pesin.na from smal dem don Pak go United Kindom.ha mama an papa no dey togeda as dem fight wen shi dey for five years old.afta wetin hapun Tems an ha mama wit ha broda Kom bak to Naija for Ilupeju Legos afta smal time dem Pak go lekki leta dem go Aja wey dey legos.na Bowen kolege skul Tems go bifor  shi go stodi ikonomiks for sout afrika,na for di skul ha muzik Tisha kon dey wash am sey shi Sabi sing an shi dey Len how to sing wit ha broda an shi get piano wey shi dey use.
Tems (person wey dey sing song)

**Temilade Openiyi** (dem bon am for 11 June 1995), di nem wey dem take no her na **Tems** and shi bi Naija sings, songwriter and record producer.

Fo May 2021, dem rank Tems for nomba 1 for wan chart wey dem dey cal Billboard Next Big sound chart and dem give ha nomba 5 for another chart wey dem dey cal Billboard Emerging Artists chart. For September 2021, RCA records sain ha and dem give ha Apple Music Up Next artist of di month.

## Ha life
Dem bon Temilade Openiyi for June 11, 1995 for Lagos, Nigeria. Ha mama na Naija and her papa na Naija and Britiko. E no too tey afta dem born am, ha papa and mama travel go United Kingdom and dem seprate wen she bi five years. Tems and ha mama faind did way com bak Naija, dem fest stay for Ilupeju bifo dem muve go Lekki den Ajah. She go Dowen College bifo she com go do ha school for South Africa. Ha music ticha dem for skul see say she sabi and she com tich ha piano. She still dey pratice ha singing with ha broda wey sabi play guitar.

## Aw e take wok

### From 2018 go reach 2019: Aw she tak stat ha wok, Mr Rebel and Try me
For 2018, Tems sing "Mr Rebel", song wey she rite by ha self. For 2019, she release anoda song "Try Me" wey com bicom hit song. For 2020, Dj Edu chuse am as wan of di "ten artists to watch" for dat year. Dat same year, she join wan American singa wey e name na Khalid and David do remix for wan song wey dem dey call "Know Your Worth".

### From 2020 go reach naw: For Broken Ears, Essence and If Orange Was a Place
For 25 September 2020, Tems relise ha fest EP fo Broken Ears, na Tems produce am and she get anoda hit single "Damages" wey folo "Try Me", e enter numba wan for Apple Music Nigeria and number sis for Turn Table Top 50 chart, e still get ova 5 million view fo YouTube. For 2020, she sing wit Wizkid for di song wey dem dey call Essence, and e enter number 1 for BBC 1Xtra Airplay Chart and she still enta Billboard Hot 100 for di fest time since she begin sing.

For 8 November 2020, dem add ha for di Future Awards Africa: Class of 2020.

For December 2020, dem arres Tems and Omah Lay fo Uganda afta their live pafomance bicos dem no obe COVID-19 lockdown safety laws wey di Uganda Police Authority put for grand. Afta two days dem release di two of dem drop di charges.

For 2 September 2021, dem write am for big sain bod for Lagos say Drake fiture Tems for im album Certified Lover Boy. Dem two sing di song "Fountains" wey  give ha second Billboard Hot 100 entry for nomba 26.

For 15 September 2021, she release ha second EP wey e name na If Orange Was a Place, na GuiltyBeatz produce am and e get wan hit song "Crazy Tings" wey enta nomba 3 for di UK Afrobeats chart, nomba 7 for di Billboard World Album chart and nomba 9 fo di HeatSeekers Album chart. E get anoda song wey dem dey call "Found" wey she sing with Brent Faiyaz for the EP, dat song enta nomba 17 fo di Hot R&B Songs chart, nomba 33 for di New Zealand hot singles chart and nomba 1 for di UK Afrobeats Chart.
Teni

**Teniola Apata** (wey dem bon for 23 December 1992) wey pipo sabi wel wel as **Teni The Entertainer** na Naija singa an song raita.

## How e tek start life
Dem bon Teni on 23 December 1992 inside Legos Stat. One Naija singa wey e nem na Niniola bi sista to Teni. E go Apata Memorial High Skul, kon leta go *Amerika Intakontineta Univasiti* to get im Digre in Bizines Hadimini strashon.

## Karier
2016-2019:*fargin, Askamaya an Odas Rekordin* 

Teni du im fest song *Amen* wen e dey onda *Shizzi Magic Fingers rekods*. Teni leta komot for di rekod lebel kom go sahin kontrat wit *Dr Dolor Entertainment* in 2017. Pipo sabi Teni wel wen e sing *fargin* in September 2017. Pipul kon sabi am fo di wod wen e du *Askamaya*,*Case* an *Uyo Meyo*. *Askamaya* enta nomba 15 for MTV Base's year-end for di Top 20 Naija song wey hot pas for 2018.

For 20 February 2019, Teni nem dey for *You Tube* Muzik as singa wey jus kom an wey pipul like pas. For May 3 2019, Teni rilis vidio for *Sugar Mummy* song. For 14 June 2019, e rilis niu song wey bi *Power Rangers*.

2019-2020:*Billionaire E.P An Quarantine Playlist*

Teni rilis E.P Billionaire on 11 October 2019. Di E.P Billionaire get 6 trak an na onli Teni du am. Na Jaysynths Beatz an Pleez bi di produsa wey wok for di E.P. Inside April 2020, Teni wit DJ Neptune tok say dem wan rilis E.P, wey dey kol Quarantine.  Di EP get 4 trak wey produsa like Tempoe, P.Prime an Dëra wok on top am.

2021-Present:*Wondaland* an *Little (Love I Love)* 
For 2 February 2021, Teni rilis di nem an day wey im niu habom go kom out. Na for im Instagram e tok di nem of di album wey bi *Wondaland*. 

Di produsa wey folo am wok for di album na Pheelz, Damayo, Tempoe, P. Prime, Millamix, Krizbeatz, an Ozedikus. Di album dey fo difiren plaz lik Apple Music, Amazon Music, Spotify, Deezer an Goggle play.

For 2022, Teni rilis niu song wey bi *Little* (*Love I Love*), Na for United Kingdom e tek du di vidio.

## Som Oda Kontrat
Fo March 2019, Teni sahin kontrat wit Tom Tom, wey Cadbury Naija dey du. On October 6 2020, Pm Nius tok say Teni don sahin Kontrat wit Globacom Naija.

## Awods
* Na Teni win Rookie of di year for di 2018 Headies awods
* Most Promising awod for 2018 Nigeria Entertainment Awards

## Wia dem gada di tori
The Anglican Diocese of Abakiliki

*Italic text*Dis Diocese follow inside di 12 Anglican Province for Enugu, e still follow for di 14 provinces for Church of Nigeria.
Di name of di Bishop na Monday Nkwoagu.
Taiwo Hassan

**Taiwo Hassan** (wey dem bon for 31 October 1959) na Naija pesin wey pipu sabi wel wel as **Ogogo** wey dey akt fim, bi produsa, and dairekto. Dem bon Taiwo Hassan for Ilaro, wẹy bi wan taun inside Ogun Stet.

## Hau im tek stat laif
Dem bon Taiwo Hassan for 31 October 1959 for Ilaro taun Ogun Stet for inside Naija.

## Hau e tek go skul
Ogogo stat im pramari edukeson for Kraist Shosh Sku Ilaro.E kom go teknika koleg na for die Dem tren am moto mekanik.

## Wok wey e don du
Ogogo stat im aktin karia for 1981 sumo taim afta e get di moto mekanik job for wota kopreson.
Ogogo wok for di wota kopreson for abaut 13 yies. For 1994 Hassan ritaya from govment wok so dat e go fit put e maind for di aktin wok.

## Wie dem gada di tori
Takau District

**Takau** na district for Fantswam (Kafanchan) Chiefdom of Jema'a Local Government Area for southern Kaduna Stet for di Middle-Belt region of Naijá. Na place wey dey domot of Kafanchan town. Di postal code for area na 801139.

## Wie dem gada di tori
Timaya

**Inetimi Timaya Odon**(bon 15 August 1980), wey pipul sabi wel as Timaya. Na Naijà singa an songwrita. E kom fom Odi,Bayelsa State. Na im get DM rekods Limited. E stat im song karier stat for 2005 wen e rilisi *Dem Mama*, wey dey for im first album, True Story wey im rilis for 2006. E rilis im sekond album *Gift an Grace* inside 2008. Pipul sabi am wel for di wod wen e du di third album wey bi *De Rebirth*- wey e du wit Black Music Group Entertainment- na inside d album plantain Boy song dey. Di two album wey im du sel wel wel. Wen e kon get moni for d album wey e du, e kon du LLNP album wit Dem Mama Soldiers. Na 2002 e rilis Upgrade, wey get popula song lik *Bumbum*, *Sexy Ladies*, an *Manogede* inside. Timaya don get plenti awod for im wok som of dem na four Headies Awods,2 Afrima Awods, one Nigeria Music Awod an NEA awod.
## How Im Tak Stat im Life
Dem bon Initimi Timaya Odon for 15 August, 1980 for Port Harcourt, Rivers State. No im bi di fifteen pikin for Agip Estate, Port Harcourt. im papa dey wok for bank an im Mama dey seltins. Odon go Assemblies of God Nursery and Primary Skul. E kon leta go Nkpolu Oroworukwo for Port Harcourt. E dey komot fo haus for nait to go music sho. Timaya mama kon kari am komot fo Portharcourt, mek e folo im broda, mek e fo finish skul. Na fo Legos e kon tek finish sekondary skul, Ikeja Grammar School fo Legos na im bi di skul. 

Timaya kon leta go bak to Port Harcourt fo stodi Banking an Finance, im no du wel fo d skul, e kon komot fo di first year. E kon go Legos bak go join Eedris Abdulkareem's hiphop grup. Wen e don dey wit di grup fo three years e kon komot, go dey on im own. E kon dey du music wit smol Artist. Timaya du vidio wit UDX, Legos rap grup. Na im first produsa bi Obaksolo fo Mafoluku Legos. Na Obaksolo hep am du Dem Mama rekod wey bi im first rekod. Timaya tok say Dem mama rekod na stori wey hapun fo 1999 inside Odi, fo Niger State. E tok say pipul die an dem burn pipul hous.
## Im Karier
Afta Timaya Dem mama Album sel wel, E kon lik to dey wit Ksolo wey b produsa. Timaya  du seven song fo im first album True Story, wey e rilis fo 2007. Im kon leta stat wok on im second album fo 2007.  Afta dat one Timaya kon du im second album wey im get meni produsa lik Phyno, Jeggs, Spankie, Akeem D Beat, Obaksolo an Terry G. Na 2008 im kon rilis im album wey bi *Gift and Grace*. Timaya kolet two awods fo 2008 wey bi *Album of the year* fo Naija Music Awod an Naija bes Reggae album fo di Headies.
Timini Egbuson

**Timini Egbuson** na Naijá akto.

## Tori of e laif
Na for Bayelsa Stet dem bon Timini an e bi smol broda to aktres Dakore Akande.Timini go pramari skul for *Greenspring Montessori*, *DI Afro School* an *St Catherine's*.E leta go *Adebayo Mokuolu College*, Legos. Timini rid *Psychology* for *University of Lagos* an finish for 2011.E stat to dey akt for 2010 for M-net's soap opera Tinsel. For 2020 AMVCA awods, Timibi win di Best Aktor in a drama for wetin e akt for di fim *Elevator baby.*
For April 2020, Timini an som aktor 
laik Jemima Osunde, Nick Mutuma an Lerato Walaza  wit meni oda akto-dem fom Kenya, South Afrika, Naijá an Ivory Coast kom togeda to du kampain to stop di spred of COVID-19. Dem kom togeda to du 60 shot shot fim-dem  for MTV Shuga, to mek pipu no abaut   COVID-19 an stop di spred of COVID-19.

## Fim dem wey e don akt
**MTV Shuga*
**Fifty*
**Manhunting with Mum*
**Isoken*
**Something Wicked*
**Another Time*
**Room 420*
**Ajuwaya*
**The Missing Piece*
**The Intern*
**Elevator Baby*
**The Girl Code*
**Breaded Life*
**Dwindle*
**Juju Stories*

### TV sho wey e dey insaid
* *Skinny Girl in Transit*
**Tinsel*
* *Fifty the series*
**The Smart Money Woman*